

Latvijas Republika

**SALDUS NOVADA DOME**

Reģ. Nr. 90009114646, Striķu ielā 3, Saldū, Saldus nov., LV- 3801, tālr. 63807280,

fakss 63881100, e-pasts:pasts@saldus.lv, www.saldus.lv

2023.gada 23.februārī **NOTEIKUMI Nr.2**

Izdoti ar Saldus novada domes

2023.gada 23.februāra sēdes

lēmumu (protokols Nr.3, 63.§)

*Ar grozījumiem, kas izdarīti ar*

*Saldus novada domes 2024.gada 30.septembra sēdes lēmumu (protokols Nr.12, 58.§);*

**Saldus novada pašvaldības skolēnu autobusu izmantošanas kārtība**

*Izdoti saskaņā ar Izglītības likuma 17.panta trešās daļas 14.punktu, Pašvaldību likuma 50.panta pirmo daļu*

1. Noteikumi nosaka Saldus novada pašvaldības (turpmāk – pašvaldība) īpašumā, valdījumā vai turējumā esošo transportlīdzekļu kuru sēdvietu skaits ir 7 un vairāk, un, kuri tiek izmantoti izglītojamo pārvadāšanai, (turpmāk – skolēnu autobusi) izmantošanas kārtību.

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 58.§))*

1. *svītrots ar Saldus novada domes 2024.gada 30.septembra sēdes lēmumu (protokols Nr.12, 58.§).*
2. Skolēnu autobusi tiek izmantoti pašvaldībai noteikto izglītības, kultūras un sporta funkciju veikšanai šādiem mērķiem:

3.1. ja izglītojamā nokļūšanai uz izglītības iestādi nav iespējams izmantot sabiedrisko transportu, Saldus novada pašvaldības vispārējās izglītības iestāžu izglītojamā nogādāšanai no izglītojamā dzīvesvietas uz izglītojamā dzīvesvietai tuvāko Saldus novada pašvaldības izglītības iestādi, kas īsteno izglītojamajam atbilstošu izglītības programmu, kā arī uz dzīvesvietu pēc mācību procesa beigām.

3.2. Saldus novada pašvaldības izglītības iestāžu izglītojamo un viņus pavadošo personu pārvadāšanai uz mācību un ārpusskolas pasākumiem (mācību olimpiādes, sporta sacensības, konkursi, koncerti, izrādes, skates, mēģinājumi u.tml.) un no tiem atpakaļ uz dzīvesvietu vai mācību iestādi;

3.3. Saldus novada pašvaldības izglītības iestāžu izglītojamo un viņus pavadošo personu pārvadāšanai uz pasākumiem, kuri nav iekļauti mācību plānā (ekskursijas, kultūras un sporta pasākumi u.c.) un no tiem atpakaļ uz dzīvesvietu;

3.4. saimnieciskiem darbiem.

4. Skolēnu autobusi, ja netiek kavēti šo noteikumu 3.punktā minētie izmantošanas mērķi, var tikt izmantoti arī šādos gadījumos:

4.1. Saldus novada pašvaldības iestāžu un struktūrvienību darbinieku nogādāšanai uz izglītības pasākumiem, kuros tie paši ir dalībnieki (kursi, semināri, pieredzes apmaiņas vizītes u.tml.) un no tiem atpakaļ uz dzīvesvietu vai darba vietu;

4.2. pašvaldības institūciju (amatiermākslas kolektīvi, pulciņi, sporta komandas u.tml.), to pārstāvju nogādāšanai uz izglītības, sporta un kultūras pasākumiem, kuros tie paši ir dalībnieki un kuri ir saistīti ar pašvaldības pārvaldes uzdevumu nodrošināšanu, kuri izriet no pašvaldības autonomo un brīvprātīgo funkciju īstenošanas izpildes un no tiem atpakaļ uz dzīvesvietu vai darba vietu, saskaņā ar apstiprinātajiem pasākumu plāniem un pašvaldības budžetā paredzēto finansējumu.

5. Prioritārie skolēnu autobusa izmantošanas mērķi ir norādīti noteikumu 3.1. un 3.2.punktā. Ja skolēnu autobusu nepieciešams vienlaikus izmantot vairākiem prioritāriem izmantošanas mērķiem, autobusu izmantošanu organizē attiecīgās pagasta/pilsētas pārvaldes vadītājs.

1. *(svītrots ar Saldus novada domes 2024.gada 30.septembra sēdes lēmumu (protokols Nr.12, 58.§).*
2. Pirms katra mācību gada sākuma izglītības iestādes vadītājs apkopo informāciju par izglītojamajiem, kuriem ir nepieciešamība izmantot skolēnu autobusus nokļūšanai izglītības iestādē. Pagasta/pilsētas pārvalde sadarbībā ar tās teritorijā esošo izglītības iestādi izstrādā izglītojamo pārvadājumu maršrutus un līdz katra gada 10.septembrim šos maršrutus iesniedz pašvaldībai. Pagastu/pilsētu pārvaldes pienākumus, pēc katru izmaiņu veikšanas maršrutu sarakstos, ir pienākumus nekavējoties informēt Pašvaldības Centrālo pārvaldi. Pašvaldības Centrālās pārvalde izveido izglītojamo pārvadājumu maršrutu karti. Saldus novada pašvaldības izpilddirektors ar rīkojumu nosaka atbildīgos Centrālās pārvaldes speciālistus un to pienākumus.

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 58.§))*

1. Izglītojamā nogādāšana izglītības iestādē 3.1.apakšpunktā norādītajā gadījumā netiek nodrošināta, ja izglītojamā dzīvesvieta atrodas attālu no citu izglītojamo dzīvesvietām un izglītojamo pārvadājumu maršruta izveide gar izglītojamā dzīvesvietu nav iespējama. Šajā situācijā tiek piemērota personiskā transporta izmantošanas kompensācija saskaņā ar Saldus novada domes 2023.gada 30.marta saistošo noteikumu Nr.7 “Par braukšanas maksas atvieglojumiem un transporta izdevumu segšanas kārtību izglītojamajiem Saldus novadā” nosacījumiem.

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 58.§))*

1. Ja skolēnu autobusu izglītojamo pārvadājumu maršrutā ir paredzēts lietot izglītojamajam, kurš ir jaunāks par septiņu gadu vecumu, izglītojamo skolēnu autobusā pavada tā likumiskais pārstāvis, likumiskā pārstāvja noteikta pilngadīga persona vai izglītojamā ģimenes loceklis, kurš ir sasniedzis 13 gadu vecumu. Katra mācību gada sākumā izglītojamā likumiskais pārstāvis izglītības iestādē iesniedz iesniegumu, kurā norāda personas, kuras ir tiesīgas pavadīt izglītojamo.
2. *(svītrots ar Saldus novada domes 2024.gada 30.septembra sēdes lēmumu (protokols Nr.12, 58.§).*
3. Prioritāri, plānojot izglītojamo pārvadājumu maršrutu, tiek nodrošinātas vietas izglītojamajiem, kuri iegūst obligāto izglītību. Ja skolēnu autobusā ir pieejamas brīvas vietas, norādītajā secībā tās ir tiesīgi izmantot:
	1. pirmsskolas izglītības iestādes izglītojamie, kuri neapgūst obligāto pirmsskolas izglītības programmu, un viņa pavadošās personas;
	2. izglītojamie, kuri iegūst vidējo izglītību;
	3. izglītības iestādes darbinieki nokļūšanai uz darba vietu izglītības iestādē un uz dzīvesvietu.
4. Ja tehnisku iemeslu dēļ skolēnu autobuss nevar nodrošināt izglītojamo pārvadājumus, tad pagasta/pilsētas pārvaldes vadītājs organizē remontdarbus un sameklē alternatīvu skolēnus pārvadājumiem.

*(ar grozījumiem, kas izdarīti ar Saldus novada domes 2024.gada 30.septembra sēdes lēmumu (protokols Nr.12, 58.§))*

1. Situācijās, kuras neregulē šie noteikumi, tiek piemēroti Saldus novada domes 2021.gada 30.novembra noteikumi Nr. 12 “Par Saldus novada pašvaldības īpašumā, valdījumā un turējumā esošo transportlīdzekļu lietošanas kārtību”.
2. Nosacījums, kas ir ietverts 3.1.apakšpunktā par izglītojamā nogādāšanu uz dzīvesvietai tuvāko Saldus novada pašvaldības izglītības iestādi, tiek piemērots no 2023.gada 1.septembra. Līdz tam tiek saglabāti iepriekš apstiprinātie izglītojamo pārvadājumu maršruti.

Domes priekšsēdētājs M.Zusts